section_heading: Zemljopisni položaj
paragraph_text: Potnjani se nalaze na 129 metara nadmorske visine (središte sela) u području gdje sjeverni obronci Krndije prelaze u nizinu istočnohrvatske ravnice. Selo se nalazi na državnoj cesti D515 Našice D2 - Đakovo D7. Susjedna naselja: jugoistočno se nalazi općinsko središte Drenje, južno su Kućanci Đakovački, a zapadno je naselje Paljevina i jugozapadno Bračevci. Sjeverno se nalaze Budimci naselje u općini Podgorač a sjeveroistočno se nalaze Krndija, Punitovci i Josipovac Punitovački naselja u općini Punitovci. Istočno se nalaze Gorjani naselje u istoimenoj općini. Pripadajući poštanski broj je 31418 Drenje, telefonski pozivni 031 i registarska pločica vozila DJ (Đakovo). Površina katastarske jedinice naselja Potnjani je 11,54 km<sup>2</sup>.